משנת 1940 ועד לשנת 2011 שכנה הצלמניה בכיכר מוגרבי ברחוב אלנבי (מול פינת רחוב בן-יהודה) בתל אביב. בשנת 2011 עברה לרח' טשרניחובסקי בעיר, שם היא נמצאת עד היום. עד להעתקת מקומה, חלון הראווה של החנות נותר כשהיה במשך שנים וכלל תצוגת דיוקנאות בשחור-לבן. בתוך בית העסק העיצוב היה ונשאר במשך כל זמן פעילותה כפי שהיה בשנות הארבעים.
מיקומה של הצלמניה בלב תל אביב אפשר לויסנשטין נגישות לאירועים והתרחשויות מרכזיים. לאחר מותו של רודי בשנת 1992, המשיכה אלמנתו מרים במלאכת התרגום, מיון, חידוש ושימור הארכיון, לצד שירותי צילום שונים אותם סיפקה ללקוחות. מרים נפטרה בשנת 2011, ומאז ממשיך נכדה, בן פטר, את ניהול המקום.
בשנת 2002 ערכה הצלמניה תערוכת רטרוספקטיבה שהוצגה בנמל תל אביב בה ביקרו בתקופה של חודש אחד למעלה מ-120 אלף מבקרים. עד היום הוצגו עבודותיו של ויסנשטין בתערוכות בלונדון, פריז, מוסקבה, מינכן, האג, אנטוורפן וכעת מסתובבת תערוכה נודדת עולמית בתמיכת משרד החוץ.
בשנת 2011 יצא לאקרנים הסרט "הצלמניה" המתעד את המסע המשותף של מרים וַיסנשטַין בת ה-96 ונכדה בן, המנסים להציל מהריסה את חנות הצילום התל אביבית הוותיקה. במקביל למסע נרקמת בין השניים מערכת יחסים מיוחדת, למרות פערי הדורות והקונפליקטים ביניהם. הסרט הוקרן בפסטיבלי קולנוע רבים ברחבי העולם וזכה בפרסים.
הערות שוליים.
[[קטגוריה:חנויות]]
[[קטגוריה:היסטוריה של הצילום]]
[[קטגוריה:מאגרי תמונות]]
[[קטגוריה:תל אביב-יפו: מבנים]]
[[קטגוריה:צילום בארץ ישראל]]
[[קטגוריה:צילום בישראל]]
[[קטגוריה:רחוב אלנבי]]
החברה הישראלית לרפואה משלימה
החברה הישראלית לרפואה משלימה - The Israeli Society for Complementary Medicine הוקמה בשנת 2002 במסגרת ההסתדרות הרפואית בישראל. החברה מהווה קהילה של רופאים, חוקרים ומטפלים המתעניינים בשילוב רפואה משלימה ברפואה המקובלת בצורה מבוקרת. ההסתדרות הרפואית בישראל קבעה כי "ישנו מגוון טיפולים, אשר עשויים להתווסף לטיפול הרפואי אך אינם באים להחליפו", "שימוש ברפואה משלימה כתחליף לרפואה עלול לסכן את ציבור המטופלים," וכן "הוועידה קוראת לפיקוח חוקי על כלל העוסקים ברפואה משלימה."
יונקרס Ju 290
היונקרס Ju 290 היה מטוס תובלה וסיור ימי ארוך טווח של הלופטוואפה במלחמת העולם השנייה. המטוס מעולם לא יוצר בכמויות משמעותיות ולמרות ביצועים מרשימים במיוחד בטווח הטיסה, לא השפיע משמעותית על מהלך המלחמה. למרות שגרסת הפצצה תוכננה למטוס היא לעולם לא יוצרה.
שלומי שטרן
שלמה (שלומי) משה שטרן (נולד בי' באדר ב' ה'תשכ"ה, 14 במרץ 1965 בתל אביב) הוא סופר החבר באגודת הסופרים העברים במדינת ישראל, משורר ושחקן ישראלי חוזר בתשובה. על ספרו "איש אקורדיון" זכה בפרס קרן יהושע רבינוביץ לאמנויות תל אביב.
ב-2009 הקים עם אשתו ארגון לאהבת ישראל בשם "הרכבת שנוסעת", ובמשך 4 שנים הם פעלו בתחנת רכבת סבידור, תחנת הרכבת המרכזית בתל אביב, ומאז הוא מכונה "האדמו"ר מהרכבת". ב-2016 הוציא לאור את הספר "סיפורים מהדוכן ברכבת בתל אביב".
ביוגרפיה.
משפחתו.
אביו נפתלי ז"ל, יליד פרנקפורט שבגרמניה, היה ניצול שואה יחיד ממשפחתו שעלה בגיל 7 עם אימו לישראל בסיוע הברון רוטשילד - שפרש את חסותו על קבוצת ילדים יתומים ניצולי שואה. משפחתה של אורה, אימו של שלומי, היא ממייסדי העיר תל אביב: סבה, אליהו הכהן - שהיה מזכיר הנגרים הראשון של העיר תל אביב וגר ליד הרב אברהם יצחק הכהן קוק בשכונת נווה צדק - נורה על ידי ערבי ועקבותיו לא נודעו. בן דודה של אימו הוא עולה הגרדום אליהו בית צורי. דודו של שלומי הוא המשורר והפסיכולוג זוכה פרס ראש הממשלה לסופרים עבריים ישראל בר-כוכב ז"ל
ב-2003 נישא בשנית לענבר-רות (לבית כהן) ולהם שבעה ילדים (מתוכם חמישה משותפים). גר באפרת..
ילדותו.
נולד בתל אביב וגדל ברמת גן. למד בבית הספר היסודי "פרדס" ברמת גן. בנערותו היה פעיל שנים רבות בתנועת הנוער "הצופים" ואף שימש כראש שבט בסניף שכונת קריית קריניצי ברמת גן. את לימודי התיכון למד במגמת אומנות בתיכון עירוני מקצועי י"ד - ויצו צרפת בתל אביב. בשירותו בצה"ל שירת בבריאות הנפש בבסיס קליטה ומיון תל השומר, שם עסק בעיקר בטיפול ועידוד נוער שוליים, והיה שותף להקמת המיזם הצבאי "נערי רפול".
למד משחק וציור. למד שירה אצל המשורר רוני סומק. במשך שנים פורסמו שיריו בעיתונים וירחוני שירה שונים. השתייך לקבוצת "עכשיו" אותה הנהיג פרופ' גבריאל מוקד.
לאחר מכן נכנס לעולם הפרסום, תחילה עבד בחברת "אינדקס פרסומים", לאחר מכן עבר לפרסום "דחף" שם יזם ירידי תעסוקה בשיתוף משרד העבודה, ומשם עבר לידיעות אחרונות שם מילא תפקידים שונים בקבוצת המקומונים – "ידיעות תקשורת".
לאחר מכן הקים חברת פרסום בשם "קומפוזיציה" שהתמחתה בעיקר בשוק ההון והנדל"ן ועבדה עם חברות גדולות כגון: שיכון עובדים, סולל בונה, אליעזר פישמן, ועוד. עד היום קמפיינים שונים בתחומי המגורים מבוססים על רעיונותיו, לרבות השימוש באפקט לילה בהדמיה ממוחשבת והקמת דירה לדוגמה כמקור משיכה למתבונן בהם.
החברה עברה טלטלה כלכלית בלתי הפיכה בשנת 2000, ובמשך שנתיים ניסה שטרן (בסיוע חבריו ממשרד הפרסום "אזימוט") להציל את מה שנותר מחברתו, ללא הצלחה. בעקבות אותה טלטלה החל במאבק משפטי מתיש ומורכב ולאחר 9 שנים נוקה מכל חובותיו בפסק דין תקדימי שניתן ב-2009 על ידי השופט אבי זמיר בבית המשפט המחוזי תל אביב. מאותה תקופה עובד שטרן למחייתו בחברת "דברי שיר" המשווקת תרבות יהודית ברחבי הארץ.
חזרה בתשובה.
בעת התרסקותו הכלכלית החל במסע רוחני עמוק שלקח אותו אל תוך דתות וזרמים רוחניים מעבר ליהדות וכמעט התנצר. הוא למד רפואה אלטרנטיבית, הילינג, טיפול באבני קריסטל, הוסמך למאסטר ברייקי, ושימש כמדריך שיטות המדיטציה של אושו במרכז רוחני בתל אביב. הקים עם עוד מספר חברים את פסטיבל בומבלה - שם התוודע לקבלת שבת נוסח קרליבך שהתקיימה במתחם "הכפר היהודי" בפסטיבל. דמותו של שלמה קרליבך משכה אותו במיוחד והוא הפך אותו למנהיגו הרוחני.
בעקבות מפגש אקראי עם אחד מספריו של המורה הרוחני המפורסם אושו התוודע לבעל שם טוב והוא החל בבדיקת דרך החסידות - בין השאר חסידות חב"ד וחסידות ברסלב. הוא החל לעבוד בחנות לממכר ספרי מיסטיקה ברמת-גן, וכך התוודע ל"מכון אסנט" שמפעילים חסידי חב"ד בצפת. הוא נסע לשם ונמשך לחסידות חב"ד.
בעת מצוקתו הכלכלית הוא נחשף לרב שלום ארוש והוא התקרב לחסידות ברסלב.
דמותו של הרב שלמה קרליבך משכה אותו במיוחד והוא הפך למנהיג הרוחני שלו. בעקבות תחושת השליחות שנולדה בליבו והרצון להידמות לקרליבך, הקים בשנת 2009 עם אשתו ארגון לאהבת ישראל בשם "הרכבת שנוסעת", ובמשך 4 שנים הם פעלו בתחנת רכבת סבידור, תחנת הרכבת המרכזית בתל אביב. בתשעה באב 2013 החליטה הנהלת רכבת ישראל לסלק את דוכני המכירות מהתחנה, והם סולקו יחד עם עוד כ-40 בעלי עסקים קטנים. שטרן הוביל מאבק מול החלטת הנהלת הרכבת והשיג את תמיכתו של חבר הכנסת משה גפני שהעביר את הנושא לשר התחבורה ישראל כץ.
בין השנים 2002–2006 הגיש בהתנדבות תוכנית רדיו לילית בשם "עת לשוב" ברדיו קול חי.
ב-2013 יצא לאור ספרו "בגן הלב שכנה נקודה" (המבוסס על תורה רפ"ב בליקוטי מוהר"ן), ועם הספר הוא מסתובב ברחבי הארץ בשילוב הרצאתו "המזוודה" המספרת את סיפור חייו.
בשנת 2014 לימד מתורותיהם של רבי נחמן מברסלב והרב שלמה קרליבך בבית מדרש שיקומי במרכז "מעלות - בריאות הנפש בקהילה" בבני ברק.
משחק.
תיאטרון.
ב-2014, לאחר סגירת הדוכן ברכבת, הגה שטרן את השליחות הבאה שלו, "סבי נחצ'ה" - דמות רוחנית מחנכת המבוססת על תורותיו של רבי נחמן מברסלב אשר בדמותה הוא מופיע בפני ילדים ברחבי הארץ. הרעיון העומד מאחורי הדמות הוא להטמיע את ערכי מעשים טובים ואהבת הזולת תוך עבודה מעשית על ערכים אלה במשך ההפעלה המוגשת דרך סיפור הצגה ומשחק בהשתתפות הילדים. המופע מאושר על ידי סל תרבות ארצי.. ניטו טק.
ב-2017 העלה את ההרצגה (שילוב של הרצאה והצגה) "הגרביים של נפתלי שהפכו לכדורי סמיילי" המבוססת על סיפורו האישי, ואת המופע "רישיון לאהבת חסד".
קולנוע וטלוויזיה.
ב-2016 גילם את הקבצן המושיע בעונה הרביעית של הסדרה "עלילות ארץ גושן" בערוץ מאיר לילדים, שכתבו אסי צובל ואלון רותם וביים יואב אליצור. ב 2019 גילם את הרב יצחק גינזבורג בסרט "ימים נוראים" שכתב רון לשם וביים ירון זילברמן, וגילם חסיד בסצנה הפותחת את הסדרה "מתיר עגונות" שיצרו יוסי מדמוני, תמר קיי ודוד אופק ושודרה בכאן 11. ב-2021 גילם את יוס'ל שוורץ בקליפ "ThankYouHashem: From The Verge" של ליפא שמלצר. כן, שיחק לצידה של עדן הראל בקליפ חברתי שכתבה הזמרת והמלחינה חגית סאסי.
שטרן מיוצג בסוכנות השחקנים "take2".
יצירתו.
בגיל 16 הוציא את קובץ השירה הראשון שלו, "התלבטות".
בשנת 1989 הוציא את קובץ השירה השני שלו, "איש אקורדיון" בעריכת המשורר רוני סומק. הספר יצא בהוצאת "קבוצת אמנות וחברה" וזכה בפרס קרן יהושע רבינוביץ לאמנויות תל אביב.
בשנת 2013 הוציא את הספר "בגן הלב שכנה נקודה" – מעשייה רוחנית לכל המשפחה שנכתבה בהשראת תורה רפ"ב בליקוטי מוהר"ן. הספר יצא בהוצאת סלומון שטרן (ע"ש סבו של שלומי שנרצח בשואה), וזכה להסכמה וברכה מיוחדת של הרב שלום ארוש, ראש ישיבת "חוט של חסד" בירושלים. רן שריד כתב על הספר: